# ویکم محمد بشیر

| ویکم محمد بشیر |
| --- |
|  |
| پیدائش | Abdul Rahman Muhammad Basheer 21 جنوری 1908(1908-01-21) Thalayolaparambu، وائکم، ضلع کوٹایم، تراونکور |
| وفات | 5 جولائی 1994ء(1994-07-05) (86 سال) Beypore، کوژیکوڈ ضلع، کیرلا، India |
| پیشہ | Author، تحریک آزادی ہند |
| زبان | ملیالم زبان |
| قومیت | Indian |
| اصناف | Novel, short story, essays, memoirs |
| اہم اعزازات | ساہتیہ اکیڈمی اعزاز 1970 Central Sahitya Akademi, پدم شری اعزاز 1982 Kerala State Film Award for Best Story 1989 *Mathilukal* Lalithambika Antharjanam Award 1992 Muttathu Varkey Award 1993 Vallathol Award 1993  |
| شریک حیات | Fabi Basheer |

**ویکم محمد بشیر** ہندوستان کی جنوبی ہندوستا ن کی دراوڑی زبان ملیا لم کا جدید افسانہ نگار اور ناول نویس۔ ویکم ایک جگہ کا نام ہے۔

## حالاتِ زندگی

ویکم محمد بشیر کیرلا کے ضلع کوٹائم کے قصبہ Thalayolaparambu میں پیدا ہوئے۔ویکم محمد بشیر (19 جنوری 1908ء تا 5 جولائی 1994ء) ایک مالایالم افسانہ نگار تھے جن کا تعلق بھارت کی ریاست کیرالا سے تھا۔ وہ ایک انسانیت پرست، مجاہد آزادی، ناول نگار اور مختصر کہانیاں لکھنے والے مصنف تھے۔ وہ اپنے جدا گانہ طرز تحریر کی بدولت نہ صرف تنقیدی حلقوں میں بلکہ عوام میں بھی بہت مقبول ہوئے۔ انھیں بھارت کے چند کامیاب ترین اور ممتاز مصنفین میں سے ایک گردانا جاتا ہے۔ ان کے کام کا ترجمہ دیگر زبانوں میں بھی کیا گیا جس سے ان کو دنیا بھر میں پسند کیا گیا۔ ان کے قابل ذکر کاموں میں بالیاکلاسکھی، شبدنگل، پتھومایودھ آدوو، متھیلوکل، نتوپوپاکوراریندرانوو، جنمندینم اور انارگا نمیشام شامل ہیں۔ انھیں 1982ء میں پدما شری ایوارڈ سے نوازا گیا۔ انھیں بیپور سلطان کے نام سے یاد کیا جاتا ہے۔

سوانح حیات:
ابتدائی زندگی
بشیر ویکم کے قریب تھالایوپارامبو ضلع کوٹایام میں پیدا ہوئے۔ وہ اپنے والدین کی پہلی اولاد تھے۔ ان کے والد عمارتی لکڑی کا کاروبار کرتے تھے۔ مقامی ملیالم میڈیم اسکول میں اپنی ابتدائی تعلیم کا آغاز کرنے کے بعد انھیں وہاں سے پانچ میل دور ویکم میں واقع انگلش میڈیم اسکول میں داخل کیا گیا۔ اسکول میں تعلیم حاصل کرنے کے دوران میں وہ مہاتما گاندھی سے بہت زیادہ متاثر ہو گئے۔ انھوں نے اپنے مثالی رہنماؤں سے متاثر ہو کر کھدر پہننا شروع کر دیا۔ جب گاندھی ویکم ستیاگراہم (1924ء) میں شرکت کی غرض سے آئے تو بشیر انھیں دیکھنے کے لیے گئے۔ وہ اس کار تک پہنچے جس میں گاندھی سفر کر رہے تھے اور گاندھی کے ہاتھ کو چھونے میں کامیاب ہو گئے۔ اس واقعے کو بشیر نے با رہا اپنی تحریروں میں بڑے ذوق و شوق سے بیان کیا۔ وہ ویکم میں واقع گاندھی ستیاگرا آشرم میں ہر روز جایا کرتے تھے۔
ان کی شادی کافی تاخیر سے پچاس سال کی عمر (18 دسمبر 1958ء) میں کی۔
تحریک آزادی میں شمولیت
پانچویں میں ہی انھوں نے اپنی تعلیم کو ادھورا چھوڑ دیا تاکہ تحریک آزادی میں اپنا حصہ ڈال سکیں۔

بشیر اپنے جمہوری انداز فکر اور تمام مذاہب کا احترام کرنے کی وجہ سے مشہور تھے۔
ایک شاہی ریاست ہونے کی بنا پر کوچی میں آزادی کی کوئی تحریک موجود نہیں تھی۔ وہ سالٹ ستیاگرا میں حصہ لینے کے لیے 1930ء میں مالابار چلے گئے۔ ستیاگرا میں حصہ لینے سے پہلے ہی ان کی جماعت کو گرفتار کر لیا گیا۔ بشیر کو تین ماہ کی سزائے قید ہوئی اور کانور جیل میں رکھا گیا۔ وہ ہمیشہ سے انقلابی ہیروز کی کہانیوں سے بہت متاثر تھے جیسا کہ بھگت سنگھ، سکھ دیو اور راج گرو جنھیں اس وقت پھانسی دی گئی تھی جب وہ کانور جیل میں تھے۔ وہ اور ان کے ساتھ تقریباً 60 سیاسی قیدیوں کو گاندھی ارون معاہدے کے تحت مارچ 1931ء میں کانور جیل سے رہا کیا گیا۔ جیل سے رہا ہونے کے بعد انھوں نے ایک اینٹی برٹش موومنٹ قائم کی اور ایک انقلابی رسالہ اوجیونام کی ادارت کی۔ ان کی گرفتاری کا پروانہ جاری ہوا تو انھوں نے کیرالہ کو خیرباد کہہ دیا۔

## رحلت

5 جولائی 1994 ء کو انتقال ہوا۔

## حوالہ جات

## مزید پڑھیے

* Ronald E. Asher (24 جنوری – 6 فروری 1998)۔ "Basheer and the freedom struggle"۔ *Frontline*۔ ج 15 شمارہ 2۔ 2018-12-26 کو اصل سے آرکائیو کیا گیا۔ اخذ شدہ بتاریخ 2018-05-21
* V. Abdulla (12 اگست 1994)۔ "A lone traveller"۔ *Frontline*۔ 2018-12-26 کو اصل سے آرکائیو کیا گیا۔ اخذ شدہ بتاریخ 2018-05-21
* K. Satchidanandan (19 جنوری – 1 فروری 2008)۔ "Sultan of story: A birth centenary tribute to Vaikom Mohammed Basheer who picked up his tales from life's poetry"۔ *Frontline*۔ ج 25 شمارہ 2
* Venu Menon۔ "Pantheon Revisited"۔ Venumenon.com۔ 2018-12-15 کو اصل سے آرکائیو کیا گیا۔ اخذ شدہ بتاریخ 2018-05-21

## بیرونی روابط

* Works by Vaikom Muhammad Basheerآرکائیو شدہ (غیرموجود تاریخ) بذریعہ cs.nyu.edu (نقص:نامعلوم آرکائیو یو آر ایل)
* انٹرنیٹ مووی ڈیٹابیس (IMDb) پر ویکم محمد بشیر

سانچہ:Basheer
سانچہ:Malayalam Literature
سانچہ:Padma Award winners of Kerala

[زمرہ:بیسویں صدی کے ہندوستانی ناول نگار]]